open-index/open-wikipedia-markdown huggingface dataset:
2020 nî Tâi-oân Tōa-sài

**2020 nî Tiong-hôa Chit-pāng Chóng-koan-kun-sài**, koh hō-chò **2020 nî Tâi-oân Tōa-sài**, sī Tiong-hôa Chit-pāng 31 nî ê siōng-bóe chi̍t-ê hē-lia̍t-sài, hē-lia̍t-sài sī 7-chiàn-4-sèng-chè, seng tit-tio̍h 4 sèng ê kiû-tūi tio̍h sī kai-nî ê chóng-koan-kun; hē-lia̍t-sài tī 2020 nî 10 goe̍h 31 kàu 11 goe̍h 8 hō chìn-hêng, hun-pia̍t tī Tâi-tiong Chiu-chè Iá-kiû-tiôⁿ kah Tâi-lâm Chhī-li̍p Iá-kiû-tiôⁿ kí-hêng, chham-sài ê 2 ki kiû-tūi hun-pia̍t sī siōng-pòaⁿ-kùi koan-kun Tiong-sìn Hiaⁿ-tī kah hā-pòaⁿ-kùi koan-kun Thóng-it 7-ELEVEn Sai.

Che sī nn̄g-tūi tē-5-pái tī Tâi-oân Tōa-sài tú-tio̍h. Tiong-sìn Hiaⁿ-tī sui-jiân seng tit-tio̍h 3-seng thiaⁿ--ah, tān-sī lo̍h-bóe saⁿ-liân-pāi su hō͘ Thóng-it Sai, Thóng-it 7-ELEVEn Sai tit-tio̍h tūi-sú tē 10-ê chóng-koan-kun. Che mā sī 2001 nî kah 2015 nî liáu-āu, koh-chi̍t-pái ū kiû-tūi tī 1:3 lo̍k-hō͘ ê kio̍k-bīn tò-iâⁿ tit-tio̍h chóng-koan-kun.

## Teng-lo̍k Miâ-toaⁿ

## Ta̍k Tiôⁿ Sài-hóng

### Tē-1-tiôⁿ (10 / 31)

### Tē-2-tiôⁿ (11 / 01)

### Tē-3-tiôⁿ (11 / 03)

### Tē-4-tiôⁿ (11 / 04)

### Tē-5-tiôⁿ (11 / 05)

### Tē-6-tiôⁿ (11 / 07)

### Tē-7-tiôⁿ (11 / 08)

## Te̍k-sû Kì-lo̍k
* Thóng-it 7-ELEVEn Sai tūi-sú 10-ê chóng-koan-kun sī liân-bêng siōng chē (2024 nî Tiong-sìn Hiaⁿ-tī tit-tio̍h chóng-koan-kun liáu-āu, chit-má nn̄g-tūi pêⁿ chē).
* Thóng-it 7-ELEVEn Sai lē-hêng-sài seng-lu̍t 0.487, sī seng-lu̍t siōng kē, mā sī thâu-chi̍t-ki seng-tiôⁿ pí pāi-tiôⁿ chió ê chóng-koan-kun kiû-tūi (goân kì-lo̍k sī 1997 nî ê Bī-choân Liông, seng-lu̍t tú-á-hó .500).
* Tiong-sìn Hiaⁿ-tī chiâⁿ-chò liân-bêng thâu-chi̍t-ki 2-pái tī 3-seng 1-pāi ê iu-sè tit-tio̍h 3-liân-pāi hō͘ tùi-chhiú tó-iâⁿ ê kiû-tūi (téng-chi̍t-pái sī 2015 nî).
* Tiong-sìn Hiaⁿ-tī 7-nî í-lâi tē-6-pái tī chóng-koan-kun-sài phah su, hőng khau-sé sī "7-nî 6-a", mā kè-sio̍k kim-iông khì-gia̍p ê kiû-tūi tit bē tio̍h koan-kun ê kì-lo̍k.
* Thóng-it 7-ELEVEn Sai Tân Iông-ki tī tē-6-chiàn 8-kio̍k-siōng tit-tio̍h 2-pái pó-sàng, sī Tiong-hôa Chit-pāng Chóng-koan-kun-sài ê sin kì-lo̍k.
* Tē-2-chiàn 2-kio̍k-hā, Tiong-sìn Hiaⁿ-tī Ga̍k Tong-hôa kah Ga̍k Chèng-hôa tī kâng-chi̍t-kio̍k kòng chhut hőng-bú-láng, sī Tiong-hôa Chit-pāng Chóng-koan-kun-sài thâu-chi̍t-pái ū hiaⁿ-tī tī kâng-chi̍t-kio̍k kòng chhut hőng-bú-láng.

## Chham-khó Chu-liāu

## Gōa-pō͘ Liân-kiat
*中華職業棒球大聯盟
Tiong-hôa Chit-pāng 31 nî

**Tiong-hôa Chit-pāng 31 nî** sī Tiong-hôa Chit-pāng tī 2020 nî ê kiû-kùi. In-ūi COVID-19 ê koan-hē, it-kun lē-hêng-sài it-ti̍t kàu 4 goe̍h 11 chiah khai-sí , koh in-ūi lo̍h-hō͘ iân-tî kah 4 goe̍h 12 chiah chèng-sek khai-sí. Pún sài-kùi tī 2020 nî 4 goe̍h 12 khai-sí, 10 goe̍h 14 kiat-sokTa̍k-tūi lóng-chóng ài chìn-hêng 120 tiôⁿ lē-hêng-sài (siōng-hā pòaⁿ-kùi kok 60 tiôⁿ). Lēng-gōa Bī-choân Liông mā chèng-sek tńg-khì kàu Tiong-hôa Chit-pāng lāi-té, tī chit nî ē tī jī-kun chhut-sài, keh-nî chiah ē tńg-khì kàu it-kun.

Siū-tio̍h e̍k-chêng ê éng-hióng, Tiong-chit tú khai-kùi ê sî it-ti̍t kàu 5 goe̍h 8 hō lóng-sī koaiⁿ-mn̂g pí-sài, bô khai-hòng koan-chiòng ji̍p-tiôⁿ, āu--lâi in-ūi Tâi-oân tī hông-e̍k hong-bīn chò liáu bē-bái, Bí-kok ê MLB, Ji̍t-pún ê NPB kah Lâm-hân ê KBO téng-téng sè-kài kok-tōa iá-kiû sài-sū lóng siū-tio̍h e̍k-chêng éng-hióng, Tiong-chit chiâⁿ-chò choân-kiû thâu-chi̍t-ê tī 2020 nî sài-kùi sūn-lī kí-pān ê iá-kiû liân-sài, mā in-ūi thâu-chi̍t-pái thui-chhut Eng-gí choán-pò͘, siū-tio̍h choân-kiû iá-kiû bê-chiòng kah mûi-thé koan-chù.

Pún-kùi Tâi-oân Tōa-sài sī iû siōng-pòaⁿ-kùi koan-kun Tiong-sìn Hiaⁿ-tī kah hā-pòaⁿ-kùi koan-kun Thóng-it 7-ELEVEn Sai chìn-hêng, lo̍h-bóe Thóng-it 7-ELEVEn Sai tī 1:3 lo̍k-hō͘ ê chêng-hóng hā liân iâⁿ 3-tiôⁿ, í 4:3 tó-iâⁿ phah-pāi Tiong-sìn Hiaⁿ-tī, tit-tio̍h tē-10-ê chóng-koan-kun, 39-hòe ê Phoaⁿ Bú-hiông tit-tio̍h Chóng-koan-kun-sái MVP.

## Sài-têng
*Koaⁿ-pān Jia̍t-sin-sài: 2 goe̍h 28－3 goe̍h 24
*Siōng-pòaⁿ-kùi: 4 goe̍h 12－7 goe̍h 5 hō (bô pau-hâm pó͘-sài)
*Hā-pòaⁿ-kùi: 7 goe̍h 24－10 goe̍h 14 (bô pau-hâm pó͘-sài)
*Chóng-koan-kun-sái: 10 goe̍h 31－11 goe̍h 8 hō

## Kok-tūi Chú-tiôⁿ An-pâi
Chit-nî sī sú-siōng thâu-chi̍t-pái ū 3-tūi lóng an-pâi tī tan-it chú-tiôⁿ

## Lē-hêng-sài
### Siōng-pòaⁿ kiû-kùi

### Hā-pòaⁿ kiû-kùi

### Choân-nî kiû-kùi

## Bêng-seng-sài
Siū-tio̍h e̍k-chêng éng-hióng, 2020 nî kiû-kùi ê bêng-seng-sài chhú-siau, che mā sī Tiong-hôa Chit-pāng kúi-cha̍p-nî lâi thâu-chi̍t-pái kā bêng-seng-sài chhú-siau.

## Kùi-āu-sài

## Chióng-hāng

**Chóng-koan-kun**

**Chòe-ka chóng-kàu-liān**

**Kim-chhiú-thò**

**Chòe-ka 9-jîn kah chí-tēng táⁿ-kek**

**Nî-tō͘ MVP**

**Chòe-ka nî-tō͘ sin-lâng**

**Chòe-ka chìn-pō͘ chióng**

## Chham-khó Chu-liāu

## Gōa-pō͘ Liân-kiat
*中華職棒大聯盟全球資訊網
*
Cha̍p-sì-tiuⁿ Chām

**Cha̍p-sì-tiuⁿ Chām** () tiám tī Tâi-oân Sin-pak-chhī Sin-tiàm-khu,  sī Tâi-pak Chia̍t-ūn Khoân-chōng-sòaⁿ (Tē-it Kai-tōaⁿ) kap Àm-kheⁿ Khin-thih ê kau-hōe-chām.
2025 nî Ka-gī tē-tāng

**2025 nî Ka-lâm tē-tāng** hoat-seng tī Tâi-oân Sî-kan 1 goe̍h 21 pòaⁿ-mê 0 tiám 17 hun, chìn-iong ūi tī Ka-gī-koān Tōa-po͘-hiong (óa-kīn Tâi-lâm-chhī Lâm-se-khu, Pe̍h-hô-khu kah Tong-san-khu), Richter kui-bô͘ 6.4, chhim-tō͘ chha-put-to 15.8 kong-lí. Chit-pái tē-tāng tī Ka-gī-koān Tōa-po͘-hiong koan-chhek tio̍h ê siōng tōa chìn-tō͘ sī 6-jio̍k, iô chha-put-to 43-bió. Mā in-ūi chit-kái tē-tāng ê chìn-iong kah 61-nî chêng ê Pe̍h-hô Tōa Tē-tāng kiōng-beh sio-kâng, hō͘ tong-tē ki-bîn kiaⁿ-kiaⁿ.

## Éng-hióng
Chit-pái tē-tāng chō-sêng 1,621-hō͘ thêng-chúi, 34,721-hō͘ thêng-tiān, Ko-hiông Kah-sian Tâi-29 Lîm-11-sòaⁿ piān-tō in-ūi chio̍h-thâu lak lo̍h-lâi chō-sêng lō͘ bô-hoat-tō͘ kiâⁿ, Ka-gī-koān Tōa-po͘-hiong, Tâi-lâm-chhī Lâm-se-khu kui-kang hioh-kang hioh-o̍h, kiàn-tio̍k sńg-tn̄g thong-pò 3,849-kiāⁿ, keng-kòe phêng-kó͘ liáu-āu ū âng-toaⁿ 395-kiāⁿ, n̂g-toaⁿ 996-kiāⁿ, koh ū 405-keng ha̍k-hāu sńg-tn̄g, pau-koat tāi-choan hāu-īⁿ 2-keng, ko-tiong-chit 40-keng, kok-tiong 69-keng, kok-sió 264-keng, iù-tī-hn̂g 30-keng, kó͘-kè sńg-tn̄g kim-gia̍h ū 1-ek 9,688-bān-gōa-kho͘.

## Chham-khó Chu-liāu
Tang Ji̍t-pún Lú-kheh Thih-tō

**Tang Ji̍t-pún Lú-kheh Thih-tō** (東日本旅客鉄道), kán-chheng **JR Tang Ji̍t-pún** ia̍h **JR East**, sī Ji̍t-pún ê kî-tiong chi̍t keng JR thih-lō͘ kong-si. Chóng-pō͘ siat tī Tang-kiaⁿ. Tāi-piáu-sek sī chhim-le̍k-sek. I keng-êng ê lō͘-sòaⁿ hâm-kài Tang-pak, Koan-tang, iáu-koh ū Yamanasi-koān, Nagano-koān kap Niigata-koān.
Tang-kiaⁿ Chhia-thaû

**Tang-kiaⁿ Chhia-thaû** (Hàn-jī: ) sī tiám tī Ji̍t-pún Tang-kiaⁿ-to͘ Tiyoda-khu ê chi̍t-ê hóe-chhia-thâu.
Tōa-pêⁿ-nâ Chām

**Tōa-pêⁿ-nâ Chām** () tiám tī Tâi-oân Sin-pak-chhī Sin-tiàm-khu, sī Tâi-pak Chia̍t-ūn Siông-san Sin-tiàm Sòaⁿ (Sin-tiàm Sòaⁿ) kap Khoân-chōng-sòaⁿ (Tē-it Kai-tōaⁿ) ê kau-hōe-chām.
Kiaⁿ-su Pó-ūi Chiàn

**Kiann-su Pó-uī Tsiàn** iah kiò-tsò Pak-kiann Pó-uī Tsiàn, huat-sing tī Bîng Tsiànn-thóng 14-nî (1449-nî) 10-gue̍h, Tiong-kok Bîng-tiâu teh Ping-pōo Siōng-su Û-khiam (于謙) líng-tō tsi-hā té-khòng Bông-kóo Oirats siú-líng Esen sóo tshuā-ping kong-tánn Pak-kiann ê tāi-kun, pīng-tshiánn kā-i kik-thè ê tsiàn-tsing.

## Tsù-kái

## Tsham-khó bûn-hiàn

*
*

## Tsham-ua̍t
*Tumu Crisis

## Guā-pōo liân-kiat
*明朝历史纪实—京师保卫战
*京师保卫战的真相：阻止明英宗回京之战
*于謙-土木堡之變、京師保衛戰的大明守護者 

Lūi-pia̍t:Bêng-tiâu Pak-kiaⁿ
Lūi-pia̍t:Bêng-tiâu ê chiàn-cheng 
Lūi-pia̍t:Bêng-tiâu le̍k-sú sū-kiāⁿ
2019 nî Tâi-oân Tōa-sài

**2019 nî Tiong-hôa Chit-pāng Chóng-koan-kun-sài**, koh hō-chò **2019 nî Tâi-oân Tōa-sài**, sī Tiong-hôa Chit-pāng 30 nî ê siōng-bóe chi̍t-ê hē-lia̍t-sài, hē-lia̍t-sài sī 7-chiàn-4-sèng-chè, seng tit-tio̍h 4 sèng ê kiû-tūi tio̍h sī kai-nî ê chóng-koan-kun; hē-lia̍t-sài tī 2019 nî 10 goe̍h 12 kàu 10 goe̍h 20 chìn-hêng, hun-pia̍t tī Thô-hn̂g Kok-chè Iá-kiû-tiôⁿ kah Tâi-tiong Chiu-chè Iá-kiû-tiôⁿ kí-hêng, chham-sài ê 2 ki kiû-tūi hun-pia̍t sī siōng-pòaⁿ-kùi koan-kun Lamigo Thô-oân kah hā-pòaⁿ-kùi koan-kun Tiong-sìn Hiaⁿ-tī.

Che sī nn̄g-tūi tē-4-pái tī Tâi-oân Tōa-sài tú-tio̍h. Chêng 3-pái hun-pia̍t tī 2014 nî, 2015 nî kah 2017 nî, chit-kái Lamigo Thô-oân í 4:1 koh-chi̍t-pái phah iâⁿ N̂g-saⁿ-kun, sī tūi-sú thâu-chi̍t-pái, mā sī Tiong-chit tē-4-ki, tē-5-pái saⁿ-liân-pà.

## Teng-lo̍k Miâ-toaⁿ

## Ta̍k Tiôⁿ Sài-hóng

### Tē-1-tiôⁿ (10 / 12)

### Tē-2-tiôⁿ (10 / 13)

### Tē-3-tiôⁿ (10 / 15)

### Tē-4-tiôⁿ (10 / 16)

### Tē-5-tiôⁿ (10 / 17)

## Te̍k-sû Kì-lo̍k
* Lamigo Thô-oân oân-sêng tūi-sú thâu-chi̍t-pái ê saⁿ-liân-pà, mā sī liân-bêng tē-5-pái.
* Tē-2-chiàn thâu-chi̍t-kio̍k, Tiong-sìn Hiaⁿ-tī tan-kio̍k tit-tio̍h 10-hun, kah Tiong-chit chóng-koan-kun-sài ê kì-lo̍k pêⁿ-chē (2018 nî Tâi-oân Tōa-sài thâu-chi̍t-chiàn tē-2-kio̍k ê Lamigo Thô-oân), tan-kio̍k 5-ki tn̂g-táⁿ mā sī liân-bêng kùi-āu-sài ê kì-lo̍k.
* Tē-5-chiàn thâu-chi̍t-kio̍k Tiong-sìn Hiaⁿ-tī Villanuevatan-kio̍k iōng 48-kiû, chhiau-kòe Tiong-chit kùi-āu-sài goân-pún ê kì-lo̍k (goân kì-lo̍k sī 1991 nî Thóng-it Sai tùi-chiàn Bī-choân Liông tē-7-chiàn, Bī-choân ông-pâi tâu-chhiú N̂g Pêng-iông 4-kio̍k-hā tâu 42-kiû)
* Tē-5-chiàn Lamigo Thô-oân lóng-chóng ū 5-ki hőng-bú-láng, sī kùi-āu-sài tan-tiôⁿ siōng chē ê kì-lo̍k.
* Tē-5-chiàn Lamigo Thô-oân tit 20-hūn, phah-phòa kùi-āu-sài tan-tiôⁿ siōng chē hun ê kì-lo̍k; 17-hun ê hun-chha mā sī Tiong-chit kùi-āu-sài ê sin-kì-lo̍k.

## Chham-khó Chu-liāu

## Gōa-pō͘ Liân-kiat
*中華職業棒球大聯盟
Madrid Siā-lí

**Madrid Siā-lí** (Se-pan-gâ-gí: **Comunidad de Madrid**) sī Se-pan-gâ ê chi̍t ê chū-tī siā-lí (*comunidad autónoma*) kiam séng-hūn (provincia), siú-hú sī Madrid.
Chhī-chèng-hú Chām (Tâi-tiong-chhī)

**Chhī-chèng-hú Chām** () tiàm tī Tâi-oân Tâi-tiong-chhī Sai-tūn-khu, i sī Tâi-tiong Chia̍t-ūn Le̍k-sòaⁿ ê chi̍t-ê chia̍t-ūn chhia-chām, bī-lâi ē sī kap Nâ-sòaⁿ kau-hōe ê chhia-chām.
Ha--looh！Tâi-uân

《 **ha--looh！Tâi-uân** 》（**Hello!Taiwan**） sī 台灣Tâi-oân Tong sim sin-bûn tâi  sîn-kan 新聞節目， tshái  hiān-tiûnn  pòo-tshut 。 khai-pòo tshoo-kî miâ uī《Tong sim  **gâu-tsá  sin-bûn** 》，2009 nî 4 ge̍h-thâu kái-uî 。 hiān-līm pîng-siông-sî tsú-pòo  uî 張佳如， pài-la̍k lé-pài uî tsú-pòo lûn pòo。

## tsiat-bo̍k  tan-guân

* Tong sim sin khì-siōng 『Ong siok le khì-siōng sî-kan 』（ hām tng-ke khì-siōng tsú-pòo王淑麗 kóng khì-siōng）
* Siok le khì-siōng pha-pha-tsáu （ pài-gōo pòo-tshut ）
* thàu-tsá 「 tshinn 」 bat
* kin-á-tsá-khí Siōng sin
* sin-bûn tuā pat-kuà

## li̍k-jīm tsú-pòo

### hioh-khùn-ji̍t

* 第一任：主播輪播。

### pîng-ji̍t

* tē-it uī：林青蓉。
* tē-jī uī：谷懷萱。
* tē-sann uī：馬千惠。
* tē-sì uī：王欣怡。
* tē-gōo uī：徐湘華。
* tē-la̍k uī：張佳如。（ tsit-má --ê。）
2013 nî Sè-kài Iá-kiû Keng-tián-sài

**2013 nî Sè-kài Iá-kiû Keng-tián-sài** () sī tē-3-kài Sè-kài Iá-kiû Keng-tián-sài, sī kok-chè iá-kiû sài-sū, lóng-chóng 16-ki kiû-tūi chham-sài. Pí-sài tī 2013 nî 3 goe̍h kí-hêng. Pún-kài sài-sū kah chêng 2-kài bô-kâng ê só͘-chāi sī thâu-chi̍t-pái chìn-hêng Chu-keh-sài. lo̍h-bóe To-bêng-nî-ka tī koan-kun-sài í 3:0 phah-pāi Pho-to-lī-ko, tit-tio̍h tūi-sú thâu-chi̍t-pái ê Keng-tián-sài koan-kun, mā sī Keng-tián-sài 3-kài í-lâi thâu-chi̍t-pái ū 8-chiàn lóng iâⁿ ê koan-kun kiû-tūi.

## Te̍k-sû Kui-tēng
* Nā pí-sài phah-liáu 12-kio̍k iá-sī pêⁿ-chhiú, tùi tē-13-kio̍k khai-sí chhái-ēng tu̍t-phòa kiong-kio̍k chè, bô lâng chhut-kio̍k tio̍h hō͘ chêng-2-hoan thûi-á-chhiú ti̍t-chiap khiā khì--lih it, jī-lúi.
* Nn̄g-tūi nā tī tē-5-kio̍k chha 15-hun, ia̍h-sī tī tē-7-kio̍k chha 10-hun, ē-tàng hō͘ chú-sím chhâi-tēng thê-chêng kiat-sok pí-sài.
* Tē-1-lûn tâu-chhiú chi̍t-tiôⁿ siōng-chē thang tâu 65-kiû, tē-2-lûn sī 80-kiû, chún-koat-sài kah koat-sài sī 95-kiû. Nā tâu-chhiú tī bīn-tùi thûi-á-chhiú ê sî-chūn ta̍t-tio̍h hān-chè kiû-sò͘, thang tī oân-sêng chit-ê táⁿ-se̍k liáu-āu chiah lo̍h-tiôⁿ. 
* Nā hőng-bú-láng ū cheng-gī, ē-tàng iōng tiān-sī hú-chō͘ phòaⁿ-koat.
* Nā hun-cho͘ chiàn-chek sio-kâng, àn-chiàu sūn-sī iōng tùi-chiàn ê su-iâⁿ, tùi-chiàn iu-chit-lu̍t , chū-chek-hun-lu̍t , thoân-tūi táⁿ-kek-lu̍t, lián-khap-chhiò koat-tēng.
* Tâu-chhiú tâu móa 50-kiû í-siōng, ài kiông-chè hioh 4-kang, tâu móa 30-kiû í-siōng ài hioh 1-kang. Nā liân-sòa 2-kang chhut-sài lóng bô kàu 30-kiû, mā ài hioh 1-kang.

## Pí-sài Tē-tiôⁿ

## Chham-sài tūi-ngó͘

## Ī-sài
* Bô-kâng Pōe-kéng-sek tāi-piáu ê ì-sù:
**Chìn-kip ho̍k-sài, jî-chhiáⁿ mā tit-tio̍h āu-chi̍t-kài Keng-tián-sài chham-sài chu-keh
**Tô-thài, tān-sī tit-tio̍h āu-chi̍t-kài Keng-tián-sài chham-sài chu-keh
**Tô-thài, jî-chhiáⁿ sī hun-cho͘ siōng-bóe chi̍t-miâ, āu-chi̍t-kài Keng-tián-sài ài tùi chu-keh-sài khai-sí phah

### ''A''-cho͘
* Chia ê sî-kan sī Ji̍t-pún piau-chún-sî (UTC+9).

|}

### ''B''-cho͘
* Chia ê sî-kan sī Tâi-oân piau-chún-sî (UTC+8).

* Tâi-oân,  Hô-lân,  Hân-kok chit 3-tūi lóng sī 2-sèng 1-pāi, jî-chhiáⁿ chiàn-chek sio kā, só͘-í pí-kàu tùi-chiàn iu-chit-lu̍t (TQB), kong-sek sī: (tit-hun ÷ chóng chìn-kong kio̍k-sò͘)-(sit-hun ÷ chóng siú-pī kio̍k-sò͘)

|}

### ''C''-cho͘
* Chia ê sî-kan sī UTC-4.

|}

### ''D''-cho͘
* Chia ê sî-kan sī Pak-bí San-khu Sî-khu (UTC-7).

|}

## Ho̍k-sài
### Tē-1-cho͘

* Chia ê sî-kan sī Ji̍t-pún piau-chún-sî (UTC+9).

|}

### Tē-2-cho͘
* Chia ê sî-kan sī UTC-4.

|}

## Koat-sài
* Chia ê sî-kan sī Thài-pêng-iôⁿ Sî-khu (UTC-7).

### Chún-koat-sài

|}

### Koat-sài

|}

## Lo̍h-bóe Pâi-miâ

## Choân-bêng-seng-tūi

## Koh Khòaⁿ
* 2013 nî Sè-kài Iá-kiû Keng-tián-sài Chu-keh-sài

## Chham-khó Chu-liāu

## Chù-kha

## Gōa-pō͘ Liân-kiat
*Sè-kài Iá-kiû Keng-tián-sài
Kiú-àn Thài-san

**Kiú-àn Thài-san** (九案泰山) sī Tiong-kok Hok-kiàn Hok-chiu Tâi-kang-khu hū-kīn ê chi̍t ê chhun-biō sìn-gióng liân-ha̍p-thé. Kèng lóng-chóng ū 1 ê hú kap 13 ê tông, thóng-chheng Kiú-àn Si̍p-sam Tông (九案十三堂). Kiú-àn Thài-san-hú Chóng-tông mā sī Thài-pêng-san-tông, tī Tâi-kang-khu Thài-pêng Jī-lōng lō͘-piⁿ.

Kiú-àn Thài-san-hú kèng Tong-ga̍k Tāi-tè (東嶽大帝) ê pō͘-hā Ung To͘-thóng (溫都統) kap Khong To͘-thóng (康都統), Hok-chiu-lâng kiò in Ung Thài-san (溫泰山) kap Khong Thài-san (康泰山). Kiú-àn Thài-san tī Tâi-kang ê 13 ê chhun ū 13 ê hun-tông (分堂), hun-tông kèng Ung To͘-thóng kap Khong To͘-thóng ê pō͘-hā. 

Ung To͘-thóng kap Khong To͘-thóng bô kò͘-tēng kèng in ê biō. Ta̍k-nî kū-le̍k 9 goe̍h 1 ji̍t kàu 9 goe̍h 14 ji̍t, 13 ê hun-tông pun 9 cho͘ saⁿ-kap ngiâ-sîn, chia 9 cho͘ kiò chò "Kiú-àn" (九案), chiū-án-ne ū "Kiú-àn Thài-san" ê miâ. 9 goe̍h 12 ji̍t poa̍h-poe, koat-tēng nn̄g ê To͘-thóng poaⁿ khì tó chi̍t ê biō kèng.

2017 nî, Kiú-àn Thài-san-hú chhiáⁿ Tâi-oân ê Gî-lân Tong-ga̍k-biō chham-ka Kiú-àn Thài-san ê ngiâ-sîn.

## Kiú-àn 13 Tông
*Thài-pêng-san-àn (太平山案)
**Kiú-àn Thài-san-hú Chóng-tông/Thài-pêng-san-tông (九案泰山府總堂/太平山堂)
**Soaⁿ-é-lí Im-iông Choan-àn-tông (山仔裏陰陽專案堂)
**Siang-pho͘-thâu Hia̍p-sim-tông (雙浦頭協心堂)
*Pho͘-tang-àn (浦東案)
**Pho͘-tang Toā-tông (浦東大堂)
*Pho͘-sai-àn (浦西案)
**Pho͘-sai Hok-siū-keng (浦西福壽宮)
*Iûⁿ-péng-àn (洋炳案)
**Iûⁿ-péng Tông-sim-tông (洋炳同心堂)
*Hô-siōng-àn (河上案)
**Hô-siōng Kiù-seng-tông (河上救生堂)
**Ē-hô-tông (下河堂)
*Kà-tiûⁿ-pán-àn (教場坂案)
**Kà-tiûⁿ-pán-tông (教場坂堂)
*Se-iâⁿ-àn (西營案)
**Se-iâⁿ-lí-àn Tiông-seng-tông (西營裏長生堂)
*Se-iûⁿ-àn (西洋案)
**Se-iûⁿ Chek-siān-tông (西洋積善堂)
*Táu-tî-àn (斗池案)
**Táu-tî-tông (斗池堂)
**Hâm-thâu Toā-tông (涵頭大堂)

## Chham-khó chū-liāu
Tâi-oân Chit-gia̍p Pâi-kiû Liân-bêng

**Tâi-oân Chit-gia̍p Pâi-kiû Liân-bêng** (; ; sok-siá: ) sī Tâi-oân ê lâm-chú chit-gia̍p pâi-kiû liân-bêng, iû Tâi-pak I-su-te̍k, Thô-hn̂g Hûn-pà Hui-chiòng, Tâi-tiong Liân-chong kah Tâi-kǹg Thian-eng sì-ki kiû-tūi cho͘-sêng.

## Le̍k-sú
2024 nî 1 goe̍h 31, "Tâi-oân Chit-gia̍p Pâi-kiû Kó͘-hūn Iú-hān Kong-si" he̍k-chún siat-li̍p.

2025 nî 1 goe̍h, Tâi-oân Chit-gia̍p Pâi-kiû Liân-bêng soan-pò͘ sêng-li̍p. 1 goe̍h 16, Tâi-oân Chit-gia̍p Pâi-kiû Liân-bêng kong-pò͘ Liân Hôa-êng chhut-jīm hōe-tióⁿ, Sòng Kok-úi chhut-jīm hù-hōe-tióⁿ, Tân Khek-chiu chhut-jīm siú-se̍k kò͘-būn, Gūi Hûn-liông chhut-jīm chip-hêng-tióⁿ. 2 goe̍h 14, liân-bêng tī sêng-li̍p kì-chiá-hōe lāi-té soan-pò͘ soan-pò͘ goân-nî sài-kùi lóng-chóng ū I-su-te̍k, Chhióng-ui, Liân-chong kah Tâi-kǹg Thian-eng sì-ki kiû-tūi. 9 goe̍h 27, 2025-26 sài-kùi ê lē-hêng-sài tī Tâi-pak Chhī-li̍p Tāi-ha̍k Thian-bú Hāu-khu Thé-io̍k-koán chèng-sek khai-sí, tē-it-tiôⁿ pí-sài iû Tâi-pak I-su-te̍k gêng-chiàn Tâi-tiong Liân-chong, lo̍h-bóe sī Tâi-tiong Liân-chong í 3–0 phah-pāi Tâi-pak I-su-te̍k.

## Kiû-tūi

## Lē-hêng-sài
2025-26 sài-kùi khai-sí ta̍k tūi lóng-chóng phah 48-tiôⁿ, pau-hâm 24-tiôⁿ chú-tiôⁿ kah 24-tiôⁿ kheh-tiôⁿ。

## Kùi-āu-sài
### 4-kiông-sài
4-kiông-sài sī 3-chiàn-2-sèng-chè。

### Chóng-koan-kun-sài
Chóng-koan-kun-sài sī 5-chiàn-3-sèng-chè。

## Jîn-bu̍t
; Hōe-tióⁿ
* Liân Hôa-êng
; Hù-hōe-tióⁿ
* Sòng Kok-úi
; Chip-hêng-tióⁿ
* Gūi Hûn-liông
; Siú-se̍k kò͘-būn
* Tân Khek-chiu

## Nî-tō͘ Kháu-hō

## Chham-khó Chu-liāu

## Gōa-pō͘ Liân-kiat
* Koaⁿ-hong Bāng-chām
Lîm Ka-hūi

**Lîm Ka-hūi** (), phian-miâ "Boe̍h-á (Hôa-gí: 襪子*ㄨㄚˋ ˙ㄗ / wàzi*)", sī Tâi-oân ê A-bí-cho̍k iá-kiû soán-chhiú, bo̍k-chiân tī Tiong-hôa Chit-pāng Thóng-it 7-ELEVEn Sai hāu-le̍k, siú-pī ūi-tì sī gōa-iá-chhiú. I tī 2023 nî soán-siù-hōe lāi-té hō͘ Thóng-it 7-ELEVEn Sai í tē-it chí-miâ kéng tio̍h, chhiam-iok-kim 540-bān-kho͘, koh ū 100-bān ê kek-lē chióng-kim.

## Keng-le̍k
* Hoa-liân-koān Thài-pa-lóng Kok-sió Siàu-pāng-tūi
* Hoa-liân-koān Sam-bîn Kok-tiong Chheng-siàu-pāng-tūi
* Sin-pak-chhī Kok-pó Ka-siong Chheng-pāng-tūi
* Tiong-hôa Chit-pāng Thóng-it 7-ELEVEn Sai (2023 nî－)

## Te̍k-sû Sū-chek
* 2023 nî 10 goe̍h 7 hō tī Tâi-lâm Iá-kiû-tiûⁿ tùi-chiàn Tiong-sìn Hiaⁿ-tī ê pí-sài, Lîm Ka-hūi tī 8-kio̍k-hā chiūⁿ-tiûⁿ tāi-táⁿ, pēng-chhiáⁿ tī 9-kio̍k-siōng chiap-thè tiong-gōa-iá-chhiú siú-pī, sī seng-gâi thâu-chi̍t-pái chhut-sài.
* 2023 nî 10 goe̍h 28, kùi-āu thiau-chiàn-sài thâu-chi̍t-chiàn, 9-kio̍k-hā chiap-thè Tân Iông-ki tāi-cháu, chiâⁿ-chò Tiong-hôa Chit-pāng Kùi-āu Thiau-chiàn-sài siōng siàu-liân ê chhut-sài iá-chhiú.
* 2024 nî 5 goe̍h 1 hō tī Tōa-pi-ô͘ Iá-kiû-tiûⁿ tùi-chiàn Tâi-kǹg Hiông-eng, Lîm Ka-hūi tan-tiûⁿ hőng sa̋n-sín 5-pái, kah liân-bêng kì-lo̍k pêⁿ chē.
* 2024 nî 5 goe̍h 24 tī Tâi-lâm Iá-kiû-tiûⁿ tùi-chiàn Tiong-sìn Hiaⁿ-tī, Lîm Ka-hūi tī kiû-tūi lo̍k-hō͘ chiâⁿ-chē ê chêng-hóng chiūⁿ-tiûⁿ chiap-thè Lâu Ú-sêng tâu-kiû, pēng-chhiáⁿ hō͘ thûi-á-chhiú Lîm-Ngô͘ Chìn-úi phah sêng jī-lúi hong-hiòng gó͘-lo͘h chhut-kio̍k, sī seng-gâi thâu-chi̍t-pái teng-pán tâu-kiû.
* 2024 nî 8 goe̍h 21 tī Tâi-lâm Iá-kiû-tiûⁿ tùi-chiàn Tiong-sìn Hiaⁿ-tī, Lîm Ka-hūi koh-chi̍t-pái tī kiû-tūi lo̍k-hō͘ chiâⁿ-chē ê chêng-hóng chiūⁿ-tiûⁿ tâu-kiû, Tiong-sìn Hiaⁿ-tī chóng-kàu-liān Pêng-iá Hūi-it () ōaⁿ tâu-chhiú Siā Êng-hô chiūⁿ-tiûⁿ tāi-táⁿ, lo̍h-bóe Lîm Ka-hūi tâu-chhut seng-gâi thâu-chi̍t-pái ê sa̋n-sín.

## Sêng-pāng Kok-chhiú Keng-le̍k
*2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Chham-khó Chu-liāu

## Gōa-pō͘ Liân-kiat
Tân Pek-hô (iá-kiû)

**Tân Pek-hô** () sī Tâi-oân ê iá-kiû soán-chhiú, siú-pī ūi-tì sī tâu-chhiú, tī Tiong-hôa Chit-pāng Lo̍k-thian Thô-oân hāu-le̍k, chìn-chêng bat tī Tiong-sìn Hiaⁿ-tī.

## Seng-gâi
Tân Pek-hô tī 2017 nî Kùi-tiong Soán-siù-hōe lāi-té hō͘ Tiong-sìn Hiaⁿ-tī í tē-saⁿ chí-miâ kéng ji̍p-khì, sī soán-siù-hōe téng-koân thâu-chi̍t-ê hőng chí-miâ ê ko-tiong tâu-chhiú, mā sī Tiong-sìn Hiaⁿ-tī tī hit-pái soán-siù-hōe téng-koân ûi-it chí-miâ ê ko-tiong-seng.

I chú-iàu tam-jīm āu-oān tâu-chhiú, tān-sī tī 2022 nî hā-pòaⁿ-kùi ê sî in-ūi kiû-tūi lāi-té sian-hoat tâu-chhiú chiâⁿ chē tit-tio̍h COVID-19 choán-jīm sian-hoat tâu-chhiú. 2022 nî 8 goe̍h 16, hit-kùi tē-saⁿ-pái tam-jīm sian-hoat tâu-chhiú, bīn-tùi Bī-choân Liông chú-tâu 7-kio̍k 87-kiû bô-sit-hun, tit-tio̍h seng-gâi thâu-chi̍t-tiûⁿ sian-hoat sèng.

2023 nî 12 goe̍h, Lo̍k-thian Thô-oân ê Tân Chùn-siù hêng-sú chū-iû kiû-oân khoân-lī, choán-tūi kàu Tiong-sìn Hiaⁿ-tī, Tiong-sìn Hiaⁿ-tī chi-hù Sin-tâi-phiò 657-bān-kho͘ ê choán-tūi-hùi hō͘ Lo̍k-thian Thô-oân, Lo̍k-thian Thô-oân koh tī Tiong-sìn Hiaⁿ-tī ê 25-lâng pó-hō͘ miâ-toaⁿ gōa-kháu, soán-te̍k Tân Pek-hô chò choán-tūi ê pó͘-siông, hō͘ Tân Pek-hô choán-tūi kàu Lo̍k-thian Thô-oân.

## Keng-le̍k
* Tâi-tiong-chhī Tāi-lí-khu Tāi-goân Kok-sió Pâi-kiû-tūi
* Tâi-tiong-chhī Kong-ho̍k Kok-tiong Chheng-siàu-pāng-tūi
* Tâi-tiong Chhī-li̍p Se-oán Ko-kip Tiong-ha̍k Chheng-pāng-tūi
* Tiong-hôa Chit-pāng Tiong-sìn Hiaⁿ-tī (2017 nî－2023 nî)
* Tiong-hôa Chit-pāng Lo̍k-thian Thô-oân (2024 nî－)

## Sêng-pāng Kok-chhiú Keng-le̍k
*2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Te̍k-sû Sū-chek
* 2017 nî 10 goe̍h 21 Thiau-chiàn-sài tē-2-chiàn, tī Tâi-lâm Chhī-li̍p Iá-kiû-tiûⁿ bīn-tùi Thóng-it 7-ELEVEn Sai hō͘-oān chiūⁿ-tiûⁿ, í 18-hòe koh 266 kang phòa Tiong-chit kùi-āu-sài siōng siàu-liân chiūⁿ-tiûⁿ tâu-kiû ê kì-lo̍k。
* 2018 nî 5 goe̍h 20 tī Thian-bú Iá-kiû-tiûⁿ, 10-kio̍k-siōng teng-pán bīn-tùi Lamigo Thô-oân tâu chi̍t-kio̍k bô sit-hun, tī āu-chi̍t-ê pòaⁿ-kio̍k sûi khò Tiuⁿ Chì-hô ê chài-kiàn an-táⁿ, tit-tio̍h chit-pāng seng-gâi thâu-chi̍t-sèng.
* 2024 nî 10 goe̍h 6 hō, tī Ka-gī Chhī-li̍p Iá-kiû-tiûⁿ tùi-chiàn Tâi-kǹg Hiông-eng, ūi-tio̍h beh piàⁿ kiù-oān-ông ê chióng-hāng, tī tē-7-kio̍k tio̍h chiūⁿ-tiûⁿ tâu-kiû, kiat-kó tī tē-9-kio̍k thé-le̍k chih-chài-bē-tiâu hō͘ Tâi-kǹg tit-tio̍h 5-hun, lo̍h-bóe Lo̍k-thian í 6:7 su hō͘ Tâi-kǹg, Tân Pek-hô tâu 79-kiû chiâⁿ-chò hit-tiûⁿ pí-sài ê pāi-tâu. Sui-jiân bô-hoat-tō͘ tit-tio̍h tē-30-ê kiù-oān sêng-kong, m̄-koh chòe-āu in-ūi hông-gū-lu̍t pí kāng-khoán sī 29-ê kiù-oān sêng-kong ê Ngô͘ Chùn-úi kē, Tân Pek-hô iá-sī sūn-lī tit-tio̍h Tiong-hôa Chit-pāng 35 nî ê kiù-oān-ông.

## Chham-khó Chu-liāu

## Gōa-pō͘ Liân-kiat

*
2018 nî Tâi-oân Tōa-sài

**2018 nî Tiong-hôa Chit-pāng Chóng-koan-kun-sài**, koh hō-chò **2018 nî Tâi-oân Tōa-sài**, sī Tiong-hôa Chit-pāng 29 nî ê siōng-bóe chi̍t-ê hē-lia̍t-sài, hē-lia̍t-sài sī 6-chiàn-4-sèng-chè, seng tit-tio̍h 4 sèng ê kiû-tūi tio̍h sī kai-nî ê chóng-koan-kun; hē-lia̍t-sài tī 2018 nî 10 goe̍h 27 kàu 11 goe̍h 3 hō chìn-hêng, hun-pia̍t tī Thô-hn̂g Kok-chè Iá-kiû-tiôⁿ kah Tâi-lâm Chhī-li̍p Iá-kiû-tiôⁿ kí-hêng, chham-sài ê 2 ki kiû-tūi hun-pia̍t sī pau-pān siōng-hā-pòaⁿ-kùi koan-kun ê Lamigo Thô-oân kah Kùi-āu Thiau-chiàn-sài phah-iâⁿ ê Thóng-it 7-ELEVEn Sai.

Che sī nn̄g-tūi tē-5-pái tī Tâi-oân Tōa-sài tú-tio̍h. Chêng-4-pái hun-pia̍t tī 2006 nî, 2007 nî, 2011 nî kah 2012 nî, nn̄g-tūi hun-pia̍t bat tit-tio̍h nn̄g-pái chóng-koan-kun.

Che-sī Tâi-oân Tōa-sài sú-siōng tē-saⁿ-pái, jî-chhiáⁿ sī thâu-chi̍t-pái liân-sòa nn̄g-tang ū pó-sàng-sèng ê chōng-hóng, chêng-chi̍t-pái sī 2017 nî, hit-tang-chūn Lamigo Thô-oân tī ū pó-sàng 1-sèng ê chêng-hóng, í 4-1 phah iâⁿ Tiong-sìn Hiaⁿ-tī, chit-pái Lamigo Thô-oân tī ū pó-sàng 1-sèng ê chêng-hóng, í 4-2 tit-tio̍h tūi-sú tē-la̍k-ê chóng-koan-kun, koh-chi̍t-pái ōe-bián sêng-kong.

## Teng-lo̍k Miâ-toaⁿ

## Ta̍k Tiôⁿ Sài-hóng

### Tē-1-tiôⁿ (10 / 27)

### Tē-2-tiôⁿ (10 / 28)

### Tē-3-tiôⁿ (10 / 30)

### Tē-4-tiôⁿ (11 / 1)

### Tē-5-tiôⁿ (11 / 3)

## Chù-kha




## Chham-khó Chu-liāu

## Gōa-pō͘ Liân-kiat

*中華職業棒球大聯盟
Ko Ú-kia̍t

**Ko Ú-kia̍t** () sī Tâi-oân ê iá-kiû soán-chhiú, bo̍k-chiân tī Tiong-hôa Chit-pāng Tiong-sìn Hiaⁿ-tī hāu-le̍k, siú-pī ūi-tì sī pó͘-chhiú. Tī 2018 nî Kùi-tiong Soán-siù-hōe lāi-té hō͘ Tiong-sìn Hiaⁿ-tī í tē-jī-lûn tē-chhit-ūi kéng ji̍p-khì.

## Keng-le̍k
* Thô-hn̂g-koān Ku-soaⁿ-hiong Ku-soaⁿ Kok-sió Siàu-pāng-tūi
* Thô-hn̂g Koān-li̍p Sin-bêng Kok-bîn Tiong-ha̍k Chheng-siàu-pāng-tūi
* Thô-hn̂g Chhī-li̍p Pêng-tìn Ko-kip Tiong-téng Ha̍k-hāu Chheng-pāng-tūi
* Thô-hn̂g-chhī Kok-li̍p Thé-io̍k Tāi-ha̍k Iá-kiû-tūi (Tâi-oân Bì-lù)
* Tiong-hôa Chit-pāng Tiong-sìn Hiaⁿ-tī (2018 nî 8 goe̍h 17－)

## Sêng-pāng Kok-chhiú Keng-le̍k
*2019 nî Sè-kài Iá-kiû 12-kiông Sài Tiong-hôa-tūi
*2023 nî Sè-kài Iá-kiû Keng-tián-sài Tiong-hôa-tūi
*2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Te̍k-sû Sū-chek
* 2019 nî 6 goe̍h 25 tī Chiu-chè Iá-kiû-tiûⁿ tùi-chiàn Hù-pang Hān-chiòng ê pí-sài seng-gâi thâu-chi̍t-pái chiūⁿ-tiûⁿ tio̍h tam-jīm sian-hoat pó͘-chhiú, thâu-chi̍t-ê táⁿ-se̍k bīn-tùi Woodall tio̍h phah-chhut seng-gâi thâu-chi̍t-an, sī chi̍t-ki jī-lúi an-táⁿ.
* 2019 nî 10 goe̍h 5 hō tī Thô-hn̂g Kok-chè Iá-kiû-tiûⁿ tùi-chiàn Lamigo Thô-oân, bīn-tùi sian-hoat tâu-chhiú Ong Úi-kin kòng chhut seng-gâi thâu-chi̍t-ki hőng-bú-láng.
* 2019 nî 11 goe̍h 12 Sè-kài Iá-kiû 12-kiông Sài ê ho̍k-sài, Tiong-hôa-tūi tī Ji̍t-pún Chhian-ia̍p Hái-iûⁿ Kiû-tiûⁿ tùi-koat Lâm-hân, tī jī-kio̍k-siōng nn̄g-chhut-kio̍k, it-lúi ū-lâng ê sî-chūn, bīn-tùi Kim Kóng-hiân ( *Kim Kwang-hyun*) phah chhut tò-pòaⁿ-pêng ê jī-lúi an-táⁿ, ū chi̍t-hun ê táⁿ-tiám, sī Tâi Hân nn̄g-tūi ê thâu-chi̍t-hun, mā-sī chit-tiûⁿ pí-sài ê sèng-lī táⁿ-tiám, lo̍h-bóe Tiong-hôa-tūi í 7:0 phah-pāi Lâm-hân, tit-tio̍h ho̍k-sài ê thâu-chi̍t-sèng.
* 2024 nî 10 goe̍h 25 Tâi-oân Tōa-sài tē-5-chiàn tī Chiu-chè Iá-kiû-tiûⁿ tùi-chiàn Thóng-it 7-ELEVEn Sai, 4-kio̍k-siōng oân-sêng nn̄g-pái thau-lúi chó͘-sat (cháu-chiá sī Phoaⁿ Kia̍t-khái kah Tân Sèng-pêng), chiâⁿ-chò sú-siōng thâu-chi̍t-ê tī Tâi-oân Tōa-sài tan-kio̍k ū nn̄g-pái thau-lúi chó͘-sat ê pó͘-chhiú.

## Chham-khó Chu-liāu

## Gōa-pō͘ Liân-kiat
2018 nî Tiong-hôa Chit-pāng Kùi-āu Thiau-chiàn-sài

**2018 nî Tiong-hôa Chit-pāng Kùi-āu Thiau-chiàn-sài** sī Tiong-hôa Chit-pāng 29 nî Kùi-āu-sài tē-1-lûn. In-ūi Lamigo Thô-oân pau-pān siōng-hā-pòaⁿ-kùi koan-kun, tit-tio̍h pó-sàng Tâi-oân Tōa-sài ê chu-keh pēng-chhiáⁿ ū chi̍t-tiôⁿ ê pó-sàng-sèng, choân-nî sèng-lu̍t tē-jī ê Thóng-it 7-ELEVEn Sai tio̍h-ài kah choân-nî sèng-lu̍t tē-saⁿ ê Hù-pang Hān-chiòngchìn-hêng 5 chiàn 3 sèng ê pí-sài. Pún sài-sū tī 2018 nî 10 goe̍h 19 kàu 10 goe̍h 23 kí-hêng. Lo̍h-bóe Thóng-it Sai í 3 sèng 1 pāi phah iâⁿ Hù-pang Hān-chiòng, ji̍p-khì Chóng-koan-kun-sài thiáu-chiàn Lamigo Thô-oân.

## Ta̍k Tiôⁿ Sài-hóng

### Tē-1-tiôⁿ (10 / 19)

### Tē-2-tiôⁿ (10 / 20)

### Tē-3-tiôⁿ (10 / 21)

### Tē-4-tiôⁿ (10 / 22)

## Te̍k-sû Kì-lo̍k
* G4 phah 4 tiám-cheng 34 hun, chhiau-kòe goân-pún 2017 nî 10 goe̍h 23 Thóng-it Sai kah Tiong-sìn Hiaⁿ-tī 4 tiám-cheng koh 5 hun ê kì-lo̍k.

## Chham-khó Chu-liāu

## Gōa-pō͘ Liân-kiat

*中華職業棒球大聯盟
Chiúⁿ Siàu-hông

**Chiúⁿ Siàu-hông** (), sī Tâi-oân ê iá-kiû soán-chhiú, bo̍k-chiân tī Tiong-hôa Chit-pāng Bī-choân Liông hāu-le̍k, siú-pī ūi-tì sī pó͘-chhiú, i ê a-pah sī chêng Sam-siong Hó͘ ê pó͘-chhiú Chiúⁿ Khun-seng.

## Seng-gâi
Kok-sió tha̍k Sin-pak-chhī Sin-po͘ Kok-sió, tam-jīm gōa-iá-chhiú, it-ti̍t kàu kok-tiong chiah leh liān saⁿ-lúi-chhiú kah pó͘-chhiú, ko-tiong ê sî chiah choan-bûn leh chò pó͘-chhiú, 2015 nî ji̍p-soán U-18 Sè-kài-poe Iá-kiû-sài, lóng-chóng 16 táⁿ-sò͘ 7-ki an-táⁿ, koh-ū 9-hun táⁿ-tiám. Ko-tiong pit-gia̍p liáu-āu goân-té beh tha̍k Kok-li̍p Thé-io̍k Tāi-ha̍k, tān-sī lo̍k-soán, a-pah koh kian-chhî it-tēng ài tha̍k iá-kiû bêng-hāu, só͘-í biān-lîm bô tāi-ha̍k thang tha̍k ê khùn-kéng, āu--lâi U-18 kî-kan ê kàu-liān Ông Thoân-ka kah Chiu Chong-chì thiaⁿ-tio̍h siau-sit liáu-āu má-siōng liân-lo̍k Sin-pak-chhī Sêng-pāng-tūi, chiah thang tī gia̍p-û kiû-tūi phah-kiû, 2016 nî chìn-ji̍p Bûn-hòa Tāi-ha̍k, tāi-ha̍k kî-kan mā bat ji̍p-soán Tiong-hôa Pôe-hùn-tūi chiâⁿ chē pái.

2020 nî, pò-miâ chham-ka Tiong-hôa Chit-pāng Soán-siù-hōe, hō͘ Bī-choân Liông í tē-5-lûn tē-23-ūi kéng-tio̍h, chìn-ji̍p chit-pāng. 2021 nî, in-ūi thàu-kòe khok-pian soán-siù kéng ji̍p-khì ê pó͘-chhiú Lâu Sî-hô tio̍h-siong, só͘-í tam-jīm Bī-choân Liông ê chú-chiàn pó͘-chhiú, chhut-sài 85-tiûⁿ pí-sài, khà chhut 62-ki an-táⁿ, 1-ki hőng-bú-láng, táⁿ-kek-lu̍t 0.244; siú-pī hong-bīn ū 554-pái siú-pī ki-hōe, ū 482-pái chhì-sat, 68-pái chō͘-sat, siú-pī-lu̍t 0.993.

2022 nî 7 goe̍h, thè-pó͘ tio̍h-siong ê tūi-iú Giljegiljaw Kungkuan ji̍p-soán bêng-seng-sài, phah chhut 1-ki an-táⁿ. Mā in-ūi tī Giljegiljaw Kungkuan tio̍h-siong chìn-chêng lóng hőng tēng-ūi chò Bī-choân Liông ê jī-hō pó͘-chhiú, só͘-í 2022 nî lē-hêng-sài kan-na chhut-sài 66-tiûⁿ pí-sài, phah chhut 35-ki an-táⁿ kah 1-ki hőng-bú-láng, táⁿ-kek-lu̍t kan-na 0.197, sī seng-gâi siōng-bái ê sêng-chek.

2023 nî, tī lē-hêng-sài chhut-sài 73-tiûⁿ pí-sài, sui-jiân kan-na ū 241-ê táⁿ-se̍k pēng-chhiáⁿ khà chhut 49-ki an-táⁿ, tān-sī tī Tâi-oân Tōa-sài lāi-té 7-chiàn lóng tam-jīm sian-hoat pó͘-chhiú. I tī siú-pī hong-bīn ū 447-pái siú-pī ki-hōe, 390-pái chhì-sat, 56-pái chō͘-sat, siú-pī-lu̍t 0.998, tit-tio̍h seng-gâi thâu-chi̍t-ê pó͘-chhiú kim-chhiú-thò. Kiû-kùi kiat-sok liáu-āu mā ji̍p-soán A-chiu Chit-pāng Koan-kun Cheng-pà-sài, sī chìn-ji̍p chit-pāng liáu-āu thâu-chi̍t-pái ji̍p-soán kok-chè-sài.

## Te̍k-sû Sū-chek
* 2021 nî 4 goe̍h 5 hō, tī Thian-bú Iá-kiû-tiûⁿ tùi-chiàn Tiong-sìn Hiaⁿ-tī, 7-kio̍k-hā kòng chhut chi̍t-ki ko͘-hun hőng-bú-láng hō͘ Bī-choân léng-sian, sī seng-gâi thâu-chi̍t-hong, mā tit-tio̍h seng-gâi thâu-chi̍t-pái ê tan-tiûⁿ MVP.
* 2022 nî 6 goe̍h 30, tī Thô-hn̂g Iá-kiû-tiûⁿ tùi-chiàn Lo̍k-thian Thô-oân, 7-kio̍k-siōng kòng chhut seng-gâi thâu-chi̍t-ki móa-lúi choân-lúi-táⁿ, pún-tiûⁿ mā-sī i seng-gâi tē-100-tiûⁿ chhut-sài.

## Sêng-pāng Kok-chhiú Keng-le̍k
*2023 nî A-chiu Chit-pāng Koan-kun Cheng-pà-sài Tiong-hôa-tūi
*2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Chham-khó Chu-liāu

## Gōa-pō͘ Liân-kiat

*
Tân Ú-hông

**Tân Ú-hông** (), sī Tâi-oân ê iá-kiû soán-chhiú, siú-pī ūi-tì sī tâu-chhiú. Bat chham-ka kòe 2020 nî U-23 Sè-kài-poe Iá-kiû-sài、2022 nî U-23 Sè-kài-poe Iá-kiû-sài kah 2026 nî Sè-kài Iá-kiû Keng-tián-sài Chu-keh-sài. 2022 nî chham-ka kùi-tiong soán-siù-hōe, hō͘ Tâi-kǹg Hiông-eng tī tē-gō͘-lûn í tē-káu chí-miâ kéng ji̍p-khì , bo̍k-chiân tī Tiong-hôa Chit-pāng Tâi-kǹg Hiông-eng hāu-le̍k.

## Sêng-pāng Kok-chhiú Keng-le̍k
*2021 nî U-23 Sè-kài-poe Iá-kiû-sài Tiong-hôa-tūi
*2022 nî U-23 Sè-kài-poe Iá-kiû-sài Tiong-hôa-tūi
*2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Chù-kha

## Chham-khó Chu-liāu

## Gōa-pō͘ Liân-kiat

*
Se-mn̂g Chām (Tâi-pak-chhī)

**Se-mn̂g Chām** () tiàm tī Tâi-oân Tâi-pak-chhī Se-mn̂g-teng, i sī Tâi-pak Chia̍t-ūn Pang-lâm Soàⁿ (Lâm-káng Sòaⁿ) kap Siông-san Sin-tiàm Soàⁿ (Sió-lâm-mn̂g Sòaⁿ) kau-hōe ê chia̍t-ūn-chām.
Chhit-iâ Pat-iâ

**Chhit-iâ Pat-iâ** (七爺八爺) sī Pat-ka-chiòng (八家將) lāi-bīn 2 ê sîn-bêng. In hū-chek lia̍h kúi, chhút-hoa̍t pháiⁿ-lâng, chióng-siúⁿ hó-lâng.

Chhit-iâ miâ Chiā Pit-an (謝必安), Pat-iâ miâ Hoān Bû-kiū (范無咎), in goân-lâi sī gê-mn̂g ê chhai-e̍k (差役). Ū chi̍t táu in ah tiōng-iāu ê hoān-lâng cháu--ah, in hun-khui chhoē, iok-tēng tī toā-kiô ē-té kìⁿ-bīn. Hoān Bû-kiū seng kàu teh tán, kàu iok-tēng sî-sîn, Chiā Pit-an iáu-koh boē kàu. Hoān Bû-kiū kè-sio̍k tán, chi-āu chò-toā-chúi, Hoān Bû-kiū hō͘ chúi tū--sí. Si̍t-chè Chiā Pit-an sī in-ūi lo̍h toā hō͘ bô-hoat-to͘ àn-sî kàu. Chiā Pit-an hoat-hiān í-āu chin siong-sim, tàu-tāu chū-sat. Gio̍k-hông-siōng-tè hung im chò sí-sîn.

Tī Tâi-oân, Chiā Chiong-kun kap Hoān Chiong-kun tī Pat-ka-chiòng lāi-bīn pâi tē chhit kap tē pat, só͘-í kiò chò Chhit-iâ (七爺) kap Pat-iâ (八爺). Tī Bân-lâm, in tī Lio̍k-chiòng (六將) pâi tē it kap tē jī, chiū-án-ne kiò chò Toā-iâ (大爺) kap Jī-iâ (二爺).
Giâm-lô-ông

**Giâm-lô-ông** (閻羅王) ia̍h kiò **Giâm-kun** (閻君), sī tē-ga̍k lāi-bīn kńg kúi ê ông, chiàu Hu̍t-keng ê kóng-hoat, i sī tē-ga̍k ê sím-phoàⁿ-chiá, kńg jîn-kan ê senⁿ-sí kap siū-miā, chióng-lē hó-lâng, chhú-hoa̍t pháiⁿ-lâng.
Sêng-hông-iâ

**Sêng-hông-iâ** (城隍爺) mā kiò chò **sêng-hông** (城隍), sī siú-hō͘ chi̍t ê siâⁿ ê sîn-bêng.
Tiong-hôa Bîn-kok kah Bí-kok toān-kau

1979 nî Chiaⁿ--goe̍h chhe-1 **Tiong-hôa Bîn-kok kah A-bí-lī-ka Ha̍p-chiòng-kok toān-kau** (Tiong-hôa Bîn-kok chèng-hú kā hō-chò **Tiong Bí toān-kau**, Tiong-hôa Jîn-bîn Kiōng-hô-kok chèng-hú kā hō-chò **Tâi Bí toān-kau**), kóng--ê sī kā 1978 nî 12-goe̍h *Tiong-hôa Jîn-bîn Kiōng-hô-kok* *kah A-bí-lī-ka Ha̍p-chiòng-kok Koan-î Kiàn-li̍p Gōa-kau Koan-hē ê Liân-ha̍p Kong-pò* () chhiam-jī chiam-liáu ê 1979 nî goân-tàn, Bí-kok kah Tiong-hôa Jîn-bîn Kiōng-hô-kok kiàn-li̍p gōa-kau koan-hē, kah Tiong-hôa Bîn-kok chiong-chí pang-kau, jī-chiâⁿ thiat--khì tùi Tiong-hoâ Bîn-kok Chèng-hú ê gōa-kau chia̍h-jīn ê sū-kiāⁿ.
Se-bō-soaⁿ

**Se-bō-soaⁿ** () sī tiàm-tī Tâi-oân pak-pō͘ ê chi̍t chō hóe-soaⁿ, piau-ko 643 kong-chhioh. Se-bō-soaⁿ sī Chhit-chhiⁿ-soaⁿ ê kià-seng hóe-soaⁿ. In-ūi i ê gōa-hêng khòaⁿ-tio̍h chhin-chhiūⁿ o͘-se-bō, só͘-í hŏng hō tit chit-ê miâ.

Lūi-pia̍t:Tâi-pak-chhī ê soaⁿ
Lūi-pia̍t:Tâi-oân ê hóe-soaⁿ
Lūi-pia̍t:Iûⁿ-bêng-soaⁿ Kok-ka Kong-hn̂g
Lāi-iá-chhiú

**Lāi-iá-chhiú** (***', thong-siông sok-siá chò ***') sī iá-kiû lāi-té ê hông-siú ūi-tì, sī chí hông-siú lāi-iá ê kiû-oân. It-poaⁿ lâi kóng, lāi-iá-chhiú pau-koat **[[it-lúi-chhiú]]**, **[[jī-lúi-chhiú]]**, **[[saⁿ-lúi chhiú]]**, **[[iû-kek-chhiú]]** sì-ê ūi-tì. Kóng-gī ê **lāi-iá-chhiú** koh pau-hâm **[[tâu-chhiú]]** kah **[[pó͘-chhiú]]**.

Lāi-iá-chhiú siōng tiōng-iàu ê hông-siú khang-khòe, sī kā thûi-á-chhiú phah chhut--lâi ê gó͘-lo͘h, pêng-hui-kiû cha̍h--lo̍h-lâi, mài hō͘ i chìn-ji̍p gōa-iá chiâⁿ-chò an-táⁿ, pēng-chhiáⁿ kā i thoân khì lúi-pau hō͘ thûi-á-chhiú ia̍h cháu-chiá chhut-kio̍k. Só͘-í tû-liáu it-lúi-chhiú í-gōa, lóng su-iàu ū bē-bái ê ti̍t-sòaⁿ thoân-kiû lêng-le̍k. In-ūi ta̍k-ê **lāi-iá-chhiú** ūi-tì ê te̍k-sèng bô-kâng, it-poaⁿ kiû-tūi ē kā gâu siú-pī ê kiû-oân khǹg tī iû-kek-chhiú, jī-lúi-chhiú, saⁿ-lúi-chhiú.

Thoân-thóng ê lāi-iá-chhiú ū 2-lūi: kak-á lāi-iá-chhiú (saⁿ-lúi-chhiú / it-lúi-chhiú) kah tiong-sòaⁿ lāi-iá-chhiú (iû-kek-chhiú / jī-lúi-chhiú), nn̄g-chióng lóng sī khah gâu siú-pī ê hông-siú-hêng kiû-oân. Lēng-gōa koh ū chi̍t-chióng lāi-iá-chhiú sī lúi-pau-chhiú, tōa-pō͘-hūn kan-na ē siú tī lúi-pau.

## Chham-khó Chu-liāu
Thn̂g-chhang

**Thn̂g-chhang** (糖蔥) sī Tâi-oân ê thoân-thóng sì-siù-á. In-ūi i ê hêng seⁿ kah chhin-chhiūⁿ chhang-á, tì-sú án-ne hō-miâ.

Lūi-pia̍t:Thn̂g-á
Phòng-tōa-hái

**Phòng-tōa-hái** (ha̍k-miâ: ; ) sī chi̍t khoán ē-tàng tòng-chò io̍h-á ê si̍t-bu̍t. Chí ē-tàng phàu lâi lim, kong-hāu sī chheng-jia̍t kái-to̍k, jūn-hì lī-âu, jūn-tn̂g thong-piān, tī Tn̂g-lâng tē-khu ê bîn-sio̍k liâu-hoat tiāⁿ-tiāⁿ iōng lâi tī sau-siaⁿ kah nâ-âu thiàⁿ.

## Sán-tē
Chú-iàu seⁿ tī Tiong-kok Hok-kiàn, Kńg-tang, Kńg-sai, Hái-lâm, Hûn-lâm kah Oa̍t-lâm, Má-lâi-se-a, Ìn-nî, Ìn-tō͘ téng-téng só͘-chāi, sī chiâⁿ ū-miâ ê chháu-io̍h. Tī Tâi-oân mā chèng kài chē.
2026 nî Sè-kài Iá-kiû Keng-tián-sài

**2026 nî Sè-kài Iá-kiû Keng-tián-sài** () sī tē-6-kài Sè-kài Iá-kiû Keng-tián-sài, sī kok-chè iá-kiû sài-sū, lóng-chóng 20-ki kiû-tūi chham-sài. Ī-sài ê chú-pān siâⁿ-chhī sī Ji̍t-pún Tang-kiaⁿ, Pho-to-lī-ko San Juan, Bí-kok Hiu-sū-tùn kah Bí-kok Māi-a-bi̍t, 8-kiông-sài tī Hiu-sū-tùn kah Māi-a-bi̍t chìn-hêng, chún-koat-sài kah koat-sài tī Māi-a-bi̍t chìn-hêng.

Lo̍h-bóe sī Venezuela í 3:2 phah-pāi Bí-kok tit-tio̍h tūi-sú ê thâu-chi̍t-ê koàn-kun. Lēng-gōa chit-pái ê pí-sài Bí-chiu (tû-liáu Bí-kok í-gōa) ê chêng nn̄g-miâ mā ē-tàng ti̍t-chiap tit-tio̍h 2028 nî Hā-kùi Ò-ūn iá-kiû pí-sài chham-sài chu-keh, chòe-āu sī Venezuela kah To-bêng-nî-ka tit-tio̍h chit-ê chu-keh.

## Chu-keh-sài

## Chham-sài tūi-ngó͘

## Pí-sài Tē-tiôⁿ
Pún-kài Keng-tián-sài tī í-hā 4-ê kiû-tiôⁿ kí-hêng.

## Ī-sài
### ''A''-cho͘
* Chia ê sî-kan sī Tāi-se-iôⁿ Sî-khu (UTC-4).

|}

### ''B''-cho͘
* Chia ê sî-kan sī Bí-kok Tiong-pō͘ Hā-sî-kan (UTC-5), 3 goe̍h 6 hō kah 7 hō sī Bí-kok Tiong-pō͘ Piau-chún-sî (UTC-6).

|}

### ''C''-cho͘
* Chia ê sî-kan sī Ji̍t-pún Piau-chún-sî (UTC+9).

|}

### ''D''-cho͘
* Chia ê sî-kan sī Bí-kok Tang-pō͘ Hā-sî-kan (UTC-4), 3 goe̍h 6 hō kah 7 hō sī Bí-kok Tang-pō͘ Piau-chún-sî (UTC-5).

|}

## Ho̍k-sài
### Tē-1-cho͘
* Chia ê sî-kan sī Bí-kok Tiong-pō͘ Hā-sî-kan (UTC-5).

|}

### Tē-2-cho͘
* Chia ê sî-kan sī Bí-kok Tang-pō͘ Hā-sî-kan (UTC-4).

|}

## Koat-sài

### Chún-koat-sài
* Chia ê sî-kan sī Bí-kok Tang-pō͘ Hā-sî-kan (UTC-4).

|}

### Koan-kun-sài
* Chia ê sî-kan sī Bí-kok Tang-pō͘ Hā-sî-kan (UTC-4).

|}

## Lo̍h-bóe Pâi-miâ

## Choân-bêng-seng-tūi

## Chham-khó Chu-liāu

## Gōa-pō͘ Liân-kiat
*
Ông Phok-hiân

**Ông Phok-hiân** (), sī Tâi-oân ê iá-kiû soán-chhiú, bat tī Tâi-pak Chhī-li̍p Tāi-ha̍k tha̍k-chheh. 2020 nî chham-ka Tiong-hôa Chit-pāng Soán-siù-hōe tān-sī lo̍k-soán, āu--lâi tī 2022 nî Soán-siù-hōe téng-koân hō͘ Tâi-kǹg Hiông-eng tī tē-21-lûn kéng ji̍p-khì. Bo̍k-chiân tī Tiong-hôa Chit-pāng Tâi-kǹg Hiông-eng hāu-le̍k. Hőng hō-chò **Phok-hiân Tāi-ông** (博玄大王), **Jī-tī** (二弟).

## Sêng-pāng Kok-chhiú Keng-le̍k
* 2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Chham-khó Chu-liāu

## Gōa-pō͘ Liân-kiat
Lí Tong-bêng

**Lí Tong-bêng** (), pún-té hō-chò **Lí Chú-kiông** sī Tâi-oân ê iá-kiû soán-chhiú, bo̍k-chiân tī Tiong-hôa Chit-pāng Hù-pang Hān-chiòng hāu-le̍k, siú-pī ūi-tì sī tâu-chhiú. Tī 2021 nî Kùi-tiong Soán-siù-hōe lāi-té hō͘ Hù-pang Hān-chiòng í tē-5-lûn tē-21 chí-miâ kéng-tio̍h.

## Keng-le̍k
* Tâi-lâm-chhī Pak-khu Li̍p-jîn Kok-bîn Sió-ha̍k Siàu-pāng-tūi
* Tâi-lâm Chhī-li̍p Kiàn-heng Kok-bîn Tiong-ha̍k Cheng-siàu-pāng-tūi
* Ko-hiông-chhī Su-li̍p Sam-sìn Ko-kip Ka-sū Siong-gia̍p Chit-gia̍p Ha̍k-hāu Chheng-pāng-tūi
* Ka-gī-koān Lâm-hôa Tāi-ha̍k iá-kiû-tūi
* Tiong-hôa Chit-pāng Hù-pang Hān-chiòng (2021 nî 9 goe̍h－)

## Sêng-pāng Kok-chhiú Keng-le̍k
*2023 nî A-chiu Chit-pāng Koan-kun Cheng-pà-sài Tiong-hôa-tūi
*2023 nî A-chiu Iá-kiû Kím-phiau-sài Tiong-hôa-tūi
*2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Chham-khó Chu-liāu

## Gōa-pō͘ Liân-kiat

*
Chu Ka-un

**Chu Ka-un** (), pún-té hō-chò **Lô Úi-chia̍t**, sī Tâi-oân ê iá-kiû soán-chhiú, bo̍k-chiân tī Tiong-hôa Chit-pāng Thóng-it 7-ELEVEn Sai hāu-le̍k, siú-pī ūi-tì sī pó͘-chhiú, gōa-iá-chhiú. Tī 2019 nî Kùi-tiong Soán-siù-hōe hō͘ Thóng-it 7-ELEVEn Sai í tē-jī-lûn tē-káu-ūi kéng tio̍h.

2025 nî, i tòe in a-bú ê sèⁿ kái-miâ hō-chò "Chu Ka-un".

## Keng-le̍k
* Ko-hiông-chhī Kó͘-giâm Kok-sió Siàu-pāng-tūi
* Ko-hiông-chhī Chhit-hiân Kok-tiong Chheng-siàu-pāng-tūi
* Ko-hiông-chhī Su-li̍p Ko-oán Ko-kip Kang-siong Chit-gia̍p Ha̍k-hāu Chheng-pāng-tūi
* Tiong-hôa Chit-pāng Thóng-it 7-ELEVEn Sai (2019 nî－)

## Te̍k-sû Sū-chek
* 2020 nî 9 goe̍h 29, tī Tâi-lâm Chhī-li̍p Iá-kiû-tiûⁿ tùi-chiàn Tiong-sìn Hiaⁿ-tī, 3-kio̍k-hā bīn-tùi Reyes kòng chhut seng-gâi thâu-chi̍t-ki saⁿ-lúi an-táⁿ.

## Sêng-pāng Kok-chhiú Keng-le̍k
* 2022 nî U-23 Sè-kài-poe Iá-kiû-sài Tiong-hôa-tūi

## Chit-pāng Seng-gâi Sêng-chek

## Chham-khó Chu-liāu

## Gōa-pō͘ Liân-kiat
Ngó͘ Iū-siâⁿ

**Ngó͘ Iū-siâⁿ** (), sī Tâi-oân ê iá-kiû soán-chhiú, tī Thô-hn̂g Chhī-li̍p Pêng-tìn Ko-kip Tiong-téng Ha̍k-hāu pit-gia̍p, tī 2022 nî Tiong-hôa Chit-pāng Soán-siù-hōe lāi-té hō͘ Tâi-kǹg Hiông-eng kéng-tio̍h, bo̍k-chiân tī Tiong-hôa Chit-pāng Tâi-kǹg Hiông-eng hāu-le̍k, siú-pī ūi-tì sī tâu-chhiú.

## Sêng-pāng Kok-chhiú Keng-le̍k
* 2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Chham-khó Chu-liāu

## Gōa-pō͘ Liân-kiat
Tân Bûn-kia̍t

**Tân Bûn-kia̍t** (), sī Tâi-oân ê A-bí-cho̍k iá-kiû soán-chhiú, bo̍k-chiân tī Tiong-hôa Chit-pāng Tâi-kǹg Hiông-eng hāu-le̍k, chìn-chêng bat hāu-le̍k kòe Tiong-sìn Hiaⁿ-tī, siú-pī ūi-tì sī gōa-iá-chhiú.

## Seng-gâi
Tī 2016 Kùi-tiong Soán-siù lāi-té hō͘ Tiong-sìn Hiaⁿ-tī tī Tē-7-lûn kéng tio̍h, í 120-bān kho͘, kek-lē chióng-kim 50-bān, goe̍h-kip 5-bān, lóng-chóng saⁿ-nî-pòaⁿ ê ha̍p-iok ka-bêng Tiong-sìn Hiaⁿ-tī.

2017 nî, Tân Bûn-kia̍t í 93-ki an-táⁿ, táⁿ-kek-lu̍t 0.401 tī jī-kun tit-tio̍h siang-koan-ông, 10 goe̍h in-ūi kiû-thoân chèng-chhek ê koan-hē peh khí--lih it-kun, pēng-chhiáⁿ tit-tio̍h thiau-chiàn-sài tùi-chiàn Thóng-it 7-ELEVEn Sai kah chóng-koan-kun-sài tùi-chiàn Lamigo Thô-oân ê ki-hōe .

2023 nî 11 goe̍h 28, hō͘ Tâi-kǹg Hiông-eng tī tē-2-pái khok-pian soán-siù kéng tio̍h.

2025 nî 3 goe̍h 4 hō, Tân Bûn-kia̍t tī tùi-chiàn Thóng-it Sai ê jia̍t-sin-sài lāi-té beh chiap hu-lái ê sî kah Lîm Ka-hông sio-lòng tio̍h-siong, lo̍h-bóe kiám-cha sī chiàⁿ-kha kut-chi̍h, su-iàu hioh 8 kàu 10-kò͘-goe̍h, tī 2025 nî kiû-kùi kui-kùi pò-siau.

## Keng-le̍k
* Hoa-liân-koān Kong-ho̍k Kok-sió Siàu-pāng-tūi 
* Hoa-liân-koān Kong-ho̍k Kok-tiong Chheng-siàu-pāng-tūi
* Hoa-liân Koān-li̍p Thé-io̍k Si̍t-giām Ko-kip Tiong-ha̍k Chheng-pāng-tūi 
* Tiong-hôa Chit-pāng Tiong-sìn Hiaⁿ-tī (2016 nî－2023 nî)
* Tiong-hôa Chit-pāng Tâi-kǹg Hiông-eng (2024 nî－)

## Sêng-pāng Kok-chhiú Keng-le̍k
* 2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Te̍k-sû Su-chek
* 2017 nî 10 goe̍h 4 hō, tī Tâi-lâm Chhī-li̍p Iá-kiû-tiûⁿ tùi-chiàn Thóng-it 7-ELEVEn Sai, sī i seng-gâi thâu-chi̍t-pái tī it-kun chhut-sài. Sian-hoat bīn-tùi Michael khà chhut chit-pāng seng-gâi thâu-chi̍t-ki an-táⁿ, ū chi̍t-hun táⁿ-tiám.
* 2019 nî 6 goe̍h 22, tī Tâi-lâm Chhī-li̍p Iá-kiû-tiûⁿ tùi-chiàn Thóng-it 7-ELEVEn Sai, bīn-tùi hō͘-oān tâu-chhiú Lâu Hian-tap kòng chhut chit-pāng seng-gâi thâu-chi̍t-ki hőng-bú-láng, ū nn̄g-hun ê táⁿ-tiám.

## Chù-kha

## Chham-khó Chu-liāu

## Gōa-pō͘ Liân-kiat

*
Bí-kok chāi Tâi Hia̍p-hōe

**Bí-kok chāi Tâi Hia̍p-hōe**（; ) sī Bí-kok chèng-hú tī Tâi-oân siat-li̍p ê hui-koaⁿ-hong ê goā-kau ki-kò͘.

Lūi-pia̍t:Tiong-hôa Bîn-kok gōa-kau
Nivaldo Rodriguez

**Nivaldo Apolinar Rodriguez** (, ), sī Venezuela ê iá-kiû soán-chhiú, siú-pī ūi-tì sī tâu-chhiú, chit-má tī Tiong-hôa Chit-pāng Tiong-sìn Hiaⁿ-tī hāu-le̍k. Tī 2014 nî hō͘ Hiu-sū-tùn Thài-khong-jîn chhiam--loeh, khai-sí i ê chit-gia̍p seng-gâi, 2024 nî lâi-kàu Tâi-oân ê Tiong-hôa Chit-pāng hāu-le̍k Hù-pang Hān-chiòng, teng-lo̍k-miâ "**Lô-ko** (羅戈)".

## Chit-pāng Seng-gâi Sêng-chek
### Bí-kok Chit-pāng

### Tiong-hôa Chit-pāng

## Chham-khó Chu-liāu

## Gōa-pō͘ Liân-kiat
Tiong-hôa Bîn-kok Hái-iûⁿ Úi-oân-hōe

**Hái-iûⁿ Úi-oân-hōe** (海洋委員會) sī Tiong-hôa Bîn-kok chèng-hú chhú-lí hái-iûⁿ sū-bū ê chòe-ko chú-koán ki-koan.

## Cho͘-chit

### Só͘-sio̍k ki-koan (ki-kò͘)

* Hái-sûn-sú (海巡署)
* Hái-iûⁿ Pó-io̍k-sú (海洋保育署)
* Kok-ka Hái-iûⁿ Gián-kiù-īⁿ (國家海洋研究院) 

Lūi-pia̍t:Tiong-hôa Bîn-kok tiong-iong hêng-chèng ki-koan
Rio Gomez

**Rio Andres Gomez** () sī Bí-kok ê iá-kiû soán-chhiú, a-bú sī Colombia-lâng. Bo̍k-chiân tī Tiong-hôa Chit-pāng Hù-pang Hān-chiòng hāu-le̍k, siú-pī ūi-tì sī tâu-chhiú. Chìn-chêng bat hāu-le̍k kòe Bī-choân Liông, mā bat tī Bí-kok Chit-pāng Sió-liân-bêng phah-kiû. I tī Tiong-hôa Chit-pāng ê teng-lio̍k miâ sī "**Jōe-au** (Hôa-gí:  *Ruì'ōu*)".

## Seng-gâi
### Bí-kok Chit-pāng
Rio tī 2017 nî Bí-kok Chit-pāng soán-siù-hōe lāi-té hō͘ Pho-sū-tùn Âng Boe̍h-á-tūi tī tē-36-lûn í tē-1,091-ūi kéng-tio̍h. I tī thâu-chi̍t-tang tī Sió-liân-bêng 1A tâu 16-tiôⁿ, hông-gū-lu̍t 3.06. 2018 nî, Rio tī Sió-liân-bêng 1A tâu 18-tiôⁿ, lóng-chóng tâu 35.5-kio̍k, ū 34-pái sa̋n-sín, hông-gū-lu̍t 2.02.

2019 nî, Rio tī ko-kai 1A chhut-sài 39-tiôⁿ, 69.2-kio̍k tâu-chhut 75-pái sa̋n-sín, 7-pái kiù-oān sêng-kong, hông-gū-lu̍t 2.20. 2020 nî in-ūi COVID-19 ê koan-hē, Rio chit-nî bô chhut-sài ê ki-hōe. 2021 nî tī 2A chhut-sài 29-tiôⁿ, 47.0-kio̍k tâu-chhut 60-pái sa̋n-sín, hông-gū-lu̍t 3.64.

2022 nî kiû-kùi, i kè-sio̍k tī 2A phah-piàⁿ, chhut-sài 24-tiôⁿ, 33.0-kio̍k tâu-chhut 41-pái sa̋n-sín, hông-gū-lu̍t 6.55。2023 nî tú-khai-sí i koh tī 2A, āu--lâi tī 6 goe̍h peh khí--li 3A. kui-nî tī 2A kah 3A lóng-chóng chhut-sài 26-tiôⁿ (kî-tiong 13-tiôⁿ sī sian-hoat) 76.1-kio̍k tâu-chhut 88-pái sa̋n-sín, hông-gū-lu̍t 4.95. Kiû-kùi kiat-sok liáu-āu, Rio tī 2023 nî 11 goe̍h 6 hō chiâⁿ-chò chū-iû kiû-oân.

### Tiong-hôa Chit-pāng
; Bī-choân Liông
2024 nî 2 goe̍h 6 hō, Rio kah Bī-choân Liông chhiam-iok, chhut-sài 63-tiôⁿ 5-sèng 3-pāi, , 92.1-kio̍k tâu-chhut 94-pái sa̋n-sín, hông-gū-lu̍t 1.17, koh ū 25-pái kiù-oān sêng-kong.

; Hù-pang Hān-chiòng
2025 nî 3 goe̍h 4 hō, Rio ka-ji̍p Hù-pang Hān-chiòng.

## Sêng-pāng Kok-chhiú Keng-le̍k
* 2023 nî Sè-kài Iá-kiû Keng-tián-sài Colombia-tūi
* 2026 nî Sè-kài Iá-kiû Keng-tián-sài Chu-keh-sài Colombia-tūi

## Chit-pāng Seng-gâi Sêng-chek

## Chham-khó Chu-liāu

## Gōa-pō͘ Liân-kiat

*
Pōng-khang

[縮圖|Bi̍t-hi-kó [Guanajuato Chiu 1 ê tō-lō͘ pōng-khang ê ji̍p-kháu]]
[縮圖|[Tâi-oân Tâi-pak Chia̍t-ūn ê pōng-khang]]
縮圖|Ui-le̍k-sū  ê lâm chhut-kháu, ū 421 kong-chhioh tn̂g (138.94 tiōng)
**Pōng-khang** sī chi̍t-khoán tī tē-hā a̍h-sī hái-té ê thong-tō, sī ùi thô͘ -soa, thô͘ -kha a̍h-sī chio̍h-thâu, he̍k-chiá-sī chúi-té kā ó͘ --khui. Ji̍p-kháu kah chhut-kháu (thong-siông tī thâu-bóe nn̄g pêng) lia̍h-gōa, i ê choân-thé sī hong-ba̍t--ê. Kóng-sòaⁿ m̄-sī pōng-khang, iah-m̄-koh ū chi̍t-kóa pōng-khang m̄ sī sú-iōng bô-gī-niū ê thoân-thóng hong-sek lâi khí, tian-tò ē sú-iōng  ê kiàn-chō ki-su̍t.

Lūi-pia̍t:Kau-thong kiàn-tio̍k-bu̍t
Lūi-pia̍t:Thó͘-bo̍k kang-têng
Chan Chú-iū

**Chan Chú-iū** (), sī Tâi-oân ê iá-kiû soán-chhiú, siú-pī ūi-tì sī lāi-iá-chhiú. Bo̍k-chiân tī Tiong-hôa Chit-pāng Tâi-kǹg Hiông-eng hāu-le̍k. Tī 2022 nî Tiong-hôa Chit-pāng Kùi-tiong Soán-siù-hōe lāi-té hō͘ Tâi-kǹg Hiông-eng í tē-it chí-miâ kéng tio̍h, sī hit-nî ê soán-siú chiōng-goân, chhiam-iok-kim Sin-tâi-phiò 570-bān kho͘, koh-ū kek-lē chióng-kim Sin-tâi-phiò 140-bān kho͘.

## Keng-le̍k
* Thô-hn̂g-koān Tiong-pêng Kok-sió Siàu-pāng-tūi
* Thô-hn̂g-chhī Sin-bêng Kok-tiong Chheng-siàu-pāng-tūi
* Thô-hn̂g-chhī Pêng-tìn Ko-tiong Chheng-pāng-tūi
* Tiong-hôa Chit-pāng Tâi-kǹg Hiông-eng (2022 nî 8 goe̍h 28－)

## Sêng-pāng Kok-chhiú Keng-le̍k
*2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Chit-pāng Seng-gâi Sêng-chek

## Chham-khó Chu-liāu

## Gōa-pō͘ Liân-kiat

*
Chan Chùn-ga̍k

**Chan Chùn-ga̍k** () sī Tâi-oân ê chit-gia̍p iá-kiû soán-chhiú, bo̍k-chiân tī Tiong-hôa Chit-pāng Hù-pang Hān-chiòng hāu-le̍k, siú-pī ūi-tì sī tâu-chhiú. Tī 2020 nî Kùi-tiong Soán-siù-hōe lāi-té hō͘ Hù-pang Hān-chiòng í tē-chhit-lûn tē-35 chí-miâ kéng ji̍p-khì. 2021 nî khai-sí tam-jīm Hù-pang Hān-chiòng ê chiong-kiat-chiá.

## Keng-le̍k
* Tâi-tiong-chhī Tang-khu Le̍k-hêng Kok-bîn Sió-ha̍k Siàu-pāng-tūi
* Tâi-tiong Chhī-li̍p Tiong-san Kok-bîn Tiong-ha̍k Cheng-siàu-pāng-tūi
* Tâi-tiong-chhī Se-oán Ko-tiong Chheng-pāng-tūi
* Tiong-hôa Chit-pāng Hù-pang Hān-chiòng (2020 nî 9 goe̍h 11－)

## Sêng-pāng Kok-chhiú Keng-le̍k
*2023 nî Sè-kài Iá-kiû Keng-tián-sài Tiong-hôa-tūi
*2023 nî A-chiu Chit-pāng Koan-kun Cheng-pà-sài Tiong-hôa-tūi
*2026 nî Sè-kài Iá-kiû Keng-tián-sài Chu-keh-sài Tiong-hôa-tūi

## Te̍k-sû Sū-chek
* 2022 nî 9 goe̍h 22 tī Sin-chng Iá-kiû-tiûⁿ tùi-chiàn Thóng-it Sai, 9-kio̍k-siōng bīn-tùi  tâu-chhut 157 KM/h ê sok-kiû. Kah Tiong-hôa Chit-pāng pún-thó͘ tâu-chhiú siōng-kín ê kì-lo̍k pêⁿ koân, mā í 20-hòe ê nî-hòe, chiâⁿ-chò liân-bêng siōng-siàu-liân tâu chhut 157 KM/h ê pún-thó͘ tâu-chhiú.
* 2023 nî 9 goe̍h 26 tī Sin-chng Iá-kiû-tiûⁿ, 9-kio̍k-siōng bīn-tùi Bī-choân Liông bô sit-hun, oân-sêng kiù-oān sêng-kong, mā-sī seng-gâi tē-50-pái kiù-oān sêng-kong, í 21-hòe 323-kang ê nî-hòe chiâⁿ-chò sú-siōng siōng-siàu-liân ta̍t-sêng 50 kiù-oān sêng-kong ê soán-chhiú 。
* 2024 nî 4 goe̍h 19 tùi-chiàn Thóng-it Sai hō͘-oān tâu-kiû, tâu chhut 158 KM/h, sī Tiong-hôa Chit-pāng pún-thó͘ tâu-chhiú siōng-kín ê kì-lo̍k.
* 2024 nî 8 goe̍h 7 hō, Chan Chùn-ga̍k in-ūi chhut-hiān tī cheng-gī tiôⁿ-só͘, kah Bī-choân Liông ê Tiuⁿ Chèng-ú, Koeh Thian-sìn 3-ê lóng hō͘ kiû-thoân kiám goe̍h-kip, pàng lo̍h-khì jī-kun kìm-sài. Tiong-hôa Chit-pāng Liân-bêng mā kong-pò͘ chhù-hoa̍t, 3-ê-lâng lóng hőng kìm-sài 7-tiôⁿ, hoa̍t 7-bān kho͘.

## Chit-pāng Seng-gâi Sêng-chek

## Chù-kha

## Chham-khó Chu-liāu

## Gōa-pō͘ Liân-kiat
Chhiong-hong-chhèng

[縮圖|250x250像素|[Í-sek-lia̍t hoat-bêng ê Uzi chhiong-hong-chhèng]]
[縮圖|250x250像素|[Heckler & Koch|Heckler & Koch kong-si chè-chō ê MP5A3]]
縮圖|250x250像素|Sterling chhiong-hong-chhèng
**Chhiong-hong-chhèng** a̍h-sī **a-ki-koan-chhèng** (, Eng-gí sok-siá-sû: SMG) sī siat-kè lâi chú-tōng tōaⁿ chhiu-chhèng chhèng-chí ê tn̂g-kóng chhèng-hâi.  Kap khoài-sok siā-kek chú-tōng bú-khì ki-koan-chhèng kài sio-siâng, m̄-koh ki-koan-chhèng sú-iōng ê chhèng-chí sī ui-le̍k koh-khah kiông ê pō͘-chhèng chhèng-chí.

Sè-kài thâu chi̍t ki sú-iōng chhiu-chhèng chhèng-chí ê liân-sòa khoài-sok siā-kek bú-khì sī tī 1915 nî Tē-it-chhù Sè-kài Tāi-chiàn ê sî, Hia̍p-iok-kok Ì-tāi-lī thui-chhut ê  hâng-khong ki-koan-chhèng (kán-chheng-chò VP a̍h-sī FIAT Mod.1915). Che chhèng sú-iōng siang-chhèng-koáiⁿ ê siat-kè, ē-sái tōaⁿ 9mm Glisenti chhiu-chhèng chhèng-chí; ū siang-kha-tú m̄-koh bô chhèng-thuh, siā-sok ta̍k-hun-cheng chhiau-kòe 1,500 kái. Iah-m̄-koh in-ūi hŏng sī kò͘-tēng tī poe-lêng-ki téng-thâu, m̄ sī hō͘ chhèng-peng cha̍h--leh, tì-sú ū chi̍t-kóa lâng bô kā tòng-chò chin-chiàⁿ ê chhiong-hong-chhèng. Tē-it-chhù Sè-kài Tāi-chiàn lō͘-bóe, VP ki-koan-chhèng ê siat-kè hō͘  kái-chò ko͘-chhèng-koáiⁿ, koh tàu chhâ-thâu ê chhèng-thuh, lâi kái-chò OVP chhiong-hong-chhèng.
Fusion Drive

**Fusion Drive** sī Apple Kong-si khai-hoat ê chi̍t khoán chu-liāu thú-chûn ê ki-su̍t, sī kā HHD kah SSD kap-chò-hóe ê ki-su̍t.

## Sek-iōng sán-phín
Apple soan-pò͘ 2012 nî í-āu ê pō͘hūn ê iMac kap Mac mini ***hêng-hō*** ē-sái sú-iōng Fusion Drive. Chhau-chok hē-thóng kan-na chi-oān OS X Mountain Lion he̍k-chiá-sī khah sin ê pán-pún.

Fusion Drive phòe-tì chêng-hêng: